Predkladacia správa

Predkladaná Správa o piatom roku členstva Slovenskej republiky v Európskej únii bola vypracovaná pod gestorstvom podpredsedu vlády SR pre vedomostnú spoločnosť, európskej záležitosti, ľudské práva a menšiny, v súlade s čl. 2 ods. 6 ústavného zákona č. 397/2004 Z. z. o spolupráci NR SR a vlády SR v záležitostiach EÚ, ktorý stanovuje Národnej rade Slovenskej republiky najmenej raz za rok, na základe správy podanej vládou, rokovať o záležitostiach súvisiacich s členstvom Slovenskej republiky v Európskych spoločenstvách a Európskej únii a schvaľuje odporúčania pre vládu v nasledujúcom období. 
 
Správa zachytáva obdobie od 30. 4. 2008 - 1. 5. 2009.
 
Predkladaný materiál nadväzuje na Správu o štvrtom roku členstva Slovenskej republiky v Európskej únii a v súvislosti s tým poskytuje súhrnné informácie o tom, ako sa členstvo Slovenskej republiky v Európskej únii celkovo odráža na dianí na Slovensku, čo sa týka politických, legislatívnych, hospodárskych i sociálnych aspektov. 
 
Materiál bol vypracovaný na základe podkladov poskytnutých od jednotlivých ministerstiev a ostatných ústredných orgánov štátnej správy, pričom možno oceniť, že niektoré rezorty formulovali závery a odporúčania, ktoré poukázali na silné a slabé stránky v danej oblasti.
 
Súhrnná správa zachytáva piaty rok členstva Slovenskej republiky v Európskej únii z rôznych aspektov, vplyvov a dosahov tohto kroku. 
Správa je členená na kapitoly, pričom ich rozdelenie vychádza v prvom rade zo zaužívanej agendy  Európskej únie. 
 
Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.